MIKON
ఏవియేషన్‌, రక్షణరంగాల్లో కీలకం ‘న్యూకాన్‌
హైదరాబాద్‌, ఆగస్టు 20:విమానయానం, అంతరిక్షం, రక్షణరంగాల్లో పూర్తిస్థాయి పరిష్కారాలు అందించేందుకు న్యూకాన్‌ ఏరోస్పేస్‌ నగరంలోని ఐటిహబ్‌లో అతిపెద్ద ప్లాంట్‌ను ఏర్పాటుచేసింది. తెలంగాణ రాష్ట్ర ఐటి పరిశ్రమల శాఖ మంత్రి కెటిరామారావు, హోంమంత్రి నాయినినరసింహారెడ్డి, ఐటిశాఖ కార్యదర్శి జయేష్‌రంజన్‌లు సం యుక్తంగా ఈ ఉత్పత్తి హబ్‌ను ప్రారంభించారు. డిఆర్‌డిఒ డైరెక్టర్‌, రక్షామంత్రి సలహాదారు డాక్టర్‌ జి.సతీష్‌రెడ్డి, ఎల్‌పిఎస్‌సి ఇస్రో డైరెక్టర్‌ ఎస్‌సోమనాథ్‌, భారత్‌ డైనిమక్స్‌ డైరెక్టర్‌ వి.ఉదయభాస్కర్‌, ఆర్‌సిఐ ఇమ్రాత్‌ పరిశోధన కేంద్రం డైరెక్టర్‌ బిహెచ్‌విఎస్‌ నారాయణమూర్తి, డిఆర్‌డిఎల్‌ ప్రాజెక్టు డైరెక్టర్‌ జి.చంద్రమౌళి, న్యూకాన్‌ సిఎండి హేమం త్‌ జలాన్‌ తదితరులు ఈకార్యక్రమంలో పాల్గొన్నారు. హైదరాబాదకేంద్రంగా ఉన్న న్యూకాన్‌ విమానయానరక్షణ రంగ ఉత్పత్తులపరంగాప్రతిష్టాత్మక స్థానం సాధించింది. అంతేకాకుండా పలు కీలకప్రాజెక్టులను సంపాదించి మెగా క్లయింట్లకు పరిష్కారాలు అందిస్తోంది. హిందూస్థాన్‌ ఏరోనాటిక్స్‌, బిఇఎంఎల్‌, బిడిఎల్‌, ఇస్రో, డిఆర్‌డిఒ, బ్రహ్మాస్‌, రఫీల్‌, ఐఎఐ,యుటిసి వంటి సంస్థలు క్లయింట్లుగా ఉన్నాయి. అంతరిక్ష, రక్షణరంగాల్లో అత్యుత్తమ పనితీరు చూపే ఉత్పత్తులకు డిమాండ్‌ అధికంగా ఉన్నందున అదే స్థాయి మెకానిజం విడిభాగాలు కూడా అవసరం అవుతున్నాయి. డిమాండ్‌ను అందుకోడానికి విప్లవాత్మక ఫలితాలు రాబట్టేందుకు న్యూకాన్‌ ఎల్లవేళలా ముందుంటుందని సిఎండి జలాన్‌ పేర్కొన్నారు. మూడుదశాబ్దాల్లో న్యూకాన్‌ అసలైన గ్లోబల్‌ లీడర్‌గా ఎదిగిందని, వృత్తినిబద్ధతతోపాటు ప్రపంచంలో అత్యుత్తమ సాంకేతికతను స్వీకరించడం, అత్యంత నైపుణ్యం కలిగిన సిబ్బంది ఆవిష్కరణలు ప్రోత్సహించడం నమ్మకాన్ని నిలబెట్టుకునేందుకు న్యూకాన్‌ ప్రయత్నించిందన్నారు. న్యూకాన్‌ ఉత్పత్తిశ్రేణిలో కంట్రోల్‌ ఆక్ట్యుయేషన్‌ సిస్టమ్‌, అనలాగ్‌ అండ్‌ డిజిటల్‌ కంట్రో లర్స్‌, రిలే యూనిట్స్‌, ప్రెసిషన్‌ మెకానికల్‌ అసెంబ్లీస్‌, కంట్రోల్‌ ఆక్ట్యుయేషన్‌, ఎలక్ట్రో హైట్రలిర్‌, ఎలక్ట్రోమెకా నికల్‌ అండ్‌ ఎలక్ట్రోన్యుమాటిక్‌ యాక్ట్యుయేటర్స్‌, ఇంటిగ్రేటెడ్‌ మిసైల్‌ ఎజెక్షన్‌వ్యవస్థ, కేబుల్‌లూమ్‌ అండ్‌ హార్నెస్‌ అసెంబ్లీస్‌ హైప్రెజర్‌న్యుమాటిక్‌ సిస్టమ్స్‌ బిఎల్‌డిసి మోటార్లు ఉన్నాయని జలాన్‌ వివరించారు. ఏవియేషన్‌, రక్షణ రంగానికి సంబంధించి హైదరాబాద్‌లోన్యూకాన్‌ కొత్తకేంద్రం ఏర్పాటు ముదావహమనిమంత్రికెటిఆర్‌ అభినందించారు.
===